Diari Oficial de la Generalitat Valenciana


Sumari del DOGV 3851, del 05-10-2000 (2000/8041)

ACORD de 26 de setembre de 2000, del Govern Valencià, pel qual declara d'urgent ocupació els béns i drets subjectes a expedient d'expropiació forçosa de l'Ajuntament de Betxí (Castelló).
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3851

Data del DOGV
:   05-10-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/8041


Data del document
:   26-09-2000

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Betxí
    * administració local
    * expropiació

ACORD de 26 de setembre de 2000, del Govern Valencià, pel qual declara d'urgent ocupació els béns i drets subjectes a expedient d'expropiació forçosa de l'Ajuntament de Betxí (Castelló). [2000/8041]
  
El Govern Valencià, en la reunió del dia 26 de setembre de 2000, adoptà l'acord següent:
  
L'Ajuntament Betxí, després de l'aprovació del projecte d'obres i el compliment dels requisits legals, sol·licità la declaració d'ocupació urgent dels béns i drets afectats per l'expedient d'expropiació forçosa per a l'execució del projecte d'urbanització del carrer en projecte, situat al costat del carrer Sant Francesc d'aquesta vila de Betxí.
  
Aquesta declaració d'ocupació urgent queda justificada per les raons següents:
  
L'obra d'urbanització del carrer en projecte, situada al costat del carrer sant Francesc de la vila de Betxí, ha de realitzar-se amb celeritat atés que les instal·lacions de l'Institut actual de secundària estan en manifest estat de deteriorament, al qual cal afegir la incapacitat per a albergar els alumnes, la inexistència de menjador escolar i la llunyania de les instal·lacions necessàries per a la pràctica d'activitats físiques, fets que justifiquen a bastament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, les quals presentaren algunes al·legacions que han sigut resoltes pel ple de la Corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
En conseqüència, ateses les facultats conferides pel RD 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a expedient d'expropiació forçosa instruït per l'Ajuntament de Betxí per a l'execució del projecte d'urbanització del carrer en projecte, situat al costat del carrer sant Francesc de la vila de Betxí.
  
Relació de béns afectats:
  
Classificació dels terrenys: Sòl urbà
  
Qualificació: Vial. Sòl urbà residencial sistema local de comunicacions
  
Titular: Sra. María Encarnación Vilar Franch
  
Domicili: c/ Pietat, 8
  
Emplaçament: c/ en projecte (al costat del carrer Sant Francesc), Betxí
  
Naturalesa dels terrenys: Urbana
  
Referència cadastral: Polígon 14, part de la parcel·la 225
  
Parcel·les confrontants:
  
Nord: Resta de finca
  
Sud: c/ de Sant Francesc.
  
Est: c/ Asunción Franch
  
Oest: Ajuntament de Betxí
  
Superfície a expropiar: 396,03 m²
  
Aquest acord haurà de publicar-se en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, per tal que les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la Corporació Local expropiant les al·legacions a l'efecte d'esmenar possibles errades produïdes en relacionar els béns afectats per l'ocupació urgent.
  
Aquest acord posa fi a la via administrativa en virtut de l'article 109.c) de la Llei 30/92, de 26 de novembre. Les persones interessades podran interposar els recursos següents:
  
a) recurs potestatiu de reposició davant del Govern Valencià, en el termini d'un mes comptat a partir de l'endemà de la publicació de l'Acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si de cas, contra la desestimació presumpta d'aquest pel transcurs d'un mes, es podrà interposar en el termini de dos mesos recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En el cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la desestimació presumpta pel transcurs d'un mes. Tot això d'acord amb allò establert en els articles 48, 107 i següents, i 116 i següents de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú; i 46 de la Llei 29/88, de 13 de juliol, reguladora de la Jurisdicció Contenciosa Administrativa.
  
b) directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'Acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercitar qualsevol altra via que estimen oportuna.
  
València, 26 de setembre de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO